यह कार्यक्रम राष्ट्रीय खाद्य सुरक्षा मिशन (एनएफएसएम)-तेल बीज और तेल पाम योजना के तहत शुरू किया गया है । केंद्रीय मंत्री श्री तोमर ने बताया कि देश के प्रमुख सरसों उत्पादक राज्यों के लिए सूक्ष्म स्तरीय योजना के बाद इस वर्ष रेपसीड और सरसों के बीजों के मिनी किट वितरण को लागू करने की मंजूरी दी गई है। मंत्रालय ने 15 राज्यों के 343 चिन्हित जिलों में वितरण के लिए 20 क्विंटल प्रति हेक्टेयर से अधिक उत्पादकता की उच्च पैदावार वाली किस्मों के बीजों को मिलाकर 8,20,600 बीज मिनी किट को मंजूरी दी है। कार्यक्रम में मध्य प्रदेश, बिहार, छत्तीसगढ़, गुजरात, हरियाणा, जम्मू-कश्मीर, झारखंड, ओडिशा, पंजाब, राजस्थान, उत्तर प्रदेश, उत्तराखंड, असम, अरुणाचल प्रदेश और त्रिपुरा जैसे सभी प्रमुख उत्पादक राज्यों के विभिन्न जिलों को शामिल किया गया है। इस कार्यक्रम के लिए 1066.78 लाख रुपये आवंटित किए गए हैं।